|  |  |
| --- | --- |
| 12.02.2019. | Nr. 2.5/2019/649 |
| Uz  | Nr.  |

|  |
| --- |
| Sarunu procedūras pretendentiem |

Par sarunu procedūru Nr.AST2018/118 "Datu analīzes platformas ieviešana un uzturēšana" - atbildes uz pretendentu jautājumiem

Ļ. cien. dāmas / a. god. kungi!

Ar šo vēstuli sniedzam atbildes uz pretendentu jautājumiem par sarunu procedūru.

1. Jautājums: Saistībā ar kvalifikācijas prasību Informācijas tehnoloģiju projekta vadītājam- ņemot vērā DWH/BI projekta specifiku, kur liela nozīme ir biznesa procesu un datu analīzes prasību izpratnē, vai par atbilstošu projekta vadītāja izglītību tiks uzskatīts arī augstākās izglītības (bakalaura) grāds ekonomikā un biznesa vadības zinībās?

*Atbilde: Informācijas tehnoloģiju projekta vadītājs ar bakalaura grādu ekonomikā un biznesa vadības zinībās tiks uzskatīts par atbilstošu, ja tiks nodrošināta atbilstība pārējām Informācijas tehnoloģiju projekta vadītāja prasībām.*

2. Jautājums: Ievērojot to, ka: 1) Piedāvājuma vēstules Cenu sarakstā licenču iegāde, uzstādīšana jeb ieviešana, tostarp, ražotāja piedāvātā tehniskā atbalsta pieejamības nodrošināšana, kā arī licences uzturēšana norādīta atsevišķi no datu analīzes platformas ieviešanas un Uzturēšanas pakalpojuma (kas arī ir pareizi), savukārt 2) Iepirkuma līguma "Līguma priekšmetā" norādīti tikai datu analīzes platformas ieviešanas un uzturēšanas darbi (līguma 1.1.punkts), kā arī papildus darbi (līguma 1.2.punkts), 3) pasūtītājs sniedzis atbildi, ka licenču iegāde, uzstādīšana jeb ieviešana, tostarp, ražotāja piedāvātā tehniskā atbalsta pieejamības nodrošināšana, kā arī licences uzturēšana tiks veikta Iepirkuma līguma ietvaros, neslēdzot papildus līgumu, Iepirkuma līguma "Līguma priekšmetu" būtu nepieciešams papildināt ar jaunu punktu 1.2. šādā redakcijā, attiecīgi grozot pārējo 1.punkta apakšpunktu numerāciju: "1.2. Pasūtītājs tāpat ar šo pasūta un Izpildītājs piegādā un uzstāda Pasūtītāja norādītās licences, kā arī nodrošina licenču uzturēšanu 1.gadam, turpmāk viss kopā saukts "Licences", saskaņā ar Līguma pielikumā Nr.1 noteikto tehnisko specifikāciju un Līguma pielikumā Nr.2 noteikto "Izpildītāja piedāvājumu."

*Atbilde: Sarunu procedūras līguma projektā tiek veikti grozījumi un līguma 1.1. punkts tiek izteikts šādā redakcijā: "Pasūtītājs ar šo pasūta un Izpildītājs veic datu analīzes platformas ieviešanu un uzturēšanu, tajā skaitā nepieciešamo programmatūras licenču piegādi, uzstādīšanu un uzturēšanu, turpmāk viss kopā saukts* ***"Ieviešana"****, saskaņā ar Līguma pielikumā Nr.1 noteikto tehnisko specifikāciju un Līguma pielikumā Nr.2 noteikto Izpildītāja piedāvājumu.*

*Grozījums ir sarunu procedūras nolikuma neatņemama sastāvdaļa.*

3. Jautājums: Ievērojot to, ka: 1) pasūtītāja sniegtais skaidrojums par Iepirkuma līguma 5.5.punktu ievērojami paplašina šajā līguma punktā lietoto vārdu nozīmi, kā tas būtu saprotams informētam un saprātīgam darījuma partnerim, 2) Izpildītāja atbildība šādā paplašinātā izpratnē neatbilst tirgū pieņemtiem nosacījumiem, ņemot vērā pasūtītāja iesaistes pakāpi pakalpojuma nodrošināšanā; 3) Iepirkuma līguma 5.5.punkta redakcija kopā ar pasūtītāja skaidrojumu varētu radīt sarežģījumus vai šķēršļus Līguma izpildes nodrošinājuma noformēšanā, Iepirkuma līguma 5.5.punktu būtu nepieciešams grozīt, tādējādi, ka: - vai nu no Iepirkuma līguma 5.5.punkta tiek izslēgta frāze", tajā skaitā lietojot datu analīzes platformu."; - vai Iepirkuma līguma 5.5.punkts tiek papildināts ar teikumu šādā redakcijā: "Izpildītājs nav atbildīgs par jebkuriem netiešiem vai nejaušiem zaudējumiem, tai skaitā, bet ne tikai, zaudējumiem, kas radušies no ienākumu zuduma, peļņas samazināšanās vai finansiāliem zaudējumiem, datu pārtraukuma un datu atjaunošanas izmaksām, paredzēto ietaupījumu zuduma, nemateriālo vērtību zuduma, darījumu zaudēšanas, zaudēta vai izšķiesta vadības vai darbinieku vai citu līgumslēdzēju laika, kā arī jebkādiem citiem nejaušiem vai izrietošiem zaudējumiem, kas Pasūtītājam radušies Ieviešanas rezultātā, izņemot Izpildītāja tīšas prettiesiskas rīcības vai rupjas nolaidības dēļ."

*Atbilde: Sarunu procedūras līguma projektā tiek veikti grozījumi un līguma 5.5. punkts tiek izteikts šādā redakcijā: "Izpildītājs ir atbildīgs par Pasūtītājam radītajiem tiešajiem zaudējumiem, kuri Pasūtītājam radušies Izpildītāja darbības vai bezdarbības rezultātā, tajā skaitā lietojot datu analīzes platformu. Par zaudējumiem, kuri Pasūtītājam radušies lietojot datu analīzes platformu, Līguma izpratnē atzīstami tādi zaudējumi, kuri rodas datu analīzes sistēmas nepilnību dēļ (redakcija var tikt precizēta līguma sarunās ar iepirkuma uzvarētāju). Izpildītājs* *neatbild par zaudējumiem, kas rodas ja Pasūtītājs sistēmu izmanto neatbilstoši tās lietošanas mērķim."*

*Grozījums ir sarunu procedūras nolikuma neatņemama sastāvdaļa.*

4. Jautājums: Ņemot vērā prasību, ka drošības ekspertam ir jābūt augstākā izglītība atbilstoši darbības jomai, vai par atbilstošu tiks uzskatīts "Dabaszinātņu maģistra grāds datorzinātnēs"?

*Atbilde: Drošības eksperts ar augstāko izglītību dabaszinātņu maģistra grādu datorzinātnēs tiks uzskatīts par atbilstošu.*

Ar cieņu

|  |  |
| --- | --- |
| Valdes loceklis | Mārcis Kauliņš |
|  |   |

Kundziņa 67725238